KunsteGrot op Thabazimbi het die laaste verrassing uit die teaterhoed geruk met die eenmanvertoning, ’n Gewigtige Saak met die veelsydige akteur en sanger, Wynand Van Vollenstee, as Karate Kallie, wat op Woensdag 28 November die KunsteGrot besoek.
In ’n Gewigtige Saak, Wynand se eerste solostuk met regie deur Lizz Meiring, word daar op ’n unieke, warmhartige en koniese blik gewerp op die majestieuse uitdagings van vet mense.
Terwyl vrouens dikwels hulle vetsugtige lot beka, word daar min uit ’n mollige man se besige mond gehoor van hoe swaar hulle aan hul ekstra bagasie dra – met komiese gevolge.
Almal, diegene wat nog nooit ’n ekstra kilojoule moes tel nie, tot die erg gestoffeerdes van beide geslagte, hou ’n Gewigtige Saak uitstekende, oorspronklike en verrassende vermaak in.